《沧洲漫兴》
明代·王延陵

沙白柳阴薄，潮平舟楫轻。
天开云锦丽，人傍日华行。
鸡犬村墟午，鸥凫杜若晴。
金尊开欲抚，回首忆神京。

作者简介：苏州府吴县人，字子永，号少溪。以荫授中书舍人。父鏊还山建屋，扁额书未当意，延陵方髫年，操管立就，诸名家皆叹不及。山水笔法俊逸，清润可观。晚年榜其室名“景空”，盖寄慕在禅宗。卒年七十九。